32000R2364
L 273/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2364/2000 НА КОМИСИЯТА
от 25 октомври 2000 година
относно четвъртия списък с приоритетни вещества, предвидени по силата на Регламент (ЕИО) № 793/93 на Съвета
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 793/93 на Съвета от 23 март 1993 г. относно оценката и контрола на рисковете от съществуващите вещества (1), и по-специално членове 8 и 10 от него,
като има предвид, че:
(1)
Регламент (ЕИО) № 793/93 предвижда система за оценка и контрол на рисковете от съществуващите вещества и постановява, че, за да се предприеме оценка на риска на съществуващите вещества, е необходимо да се идентифицират приоритетните вещества, на които следва да се обърне внимание.
(2)
Затова член 8 от Регламент (ЕИО) № 793/93 изисква от Комисията да разработи списъци на приоритетните вещества, като вземе под внимание някои фактори, посочени по-нататък в текста.
(3)
Член 10 от Регламент (ЕИО) № 793/93 постановява, че държавата-членка носи отговорност за оценката за всяко вещество, включено в списъците на приоритетните вещества, и че разпределението на веществата гарантира справедливо разпределение на тежестта между държавите-членки.
(4)
Първи, втори и трети списък на приоритетните вещества бяха приети от Комисията с Регламенти (ЕО) № 1179/94 (2), (ЕО) № 2268/95 (3) и (ЕО) № 143/97 (4).
(5)
Разпоредбите на настоящия регламент са в съответствие със становището на комитета, основан по силата на член 15 от Регламент (ЕИО) № 793/93,
ПРИЕ НАСТОЯЩИЯ РЕГЛАМЕНТ:
Член 1
1. Четвъртият списък с приоритетни вещества съгласно разпоредбите на член 8, параграф 1 от Регламент (ЕИО) № 793/93 е даден в приложението към настоящия регламент.
2. Настоящият списък с приоритетни вещества посочва също коя държава-членка отговаря за всяко едно от веществата.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 октомври 2000 година.